Lincolnovo more
Lincolnovo more je ivično more Severnog ledenog okeana. Obuhvata akvatoriju između rta Kolumbija na ostrvu Ellesmere (Kanada) na zapadu i rta Morris Jesup na Grenlandu na istoku. Istočno je Wandelovo more.

Tokom cele godine prekriveno je naslagama leda čija moćnost prelazi 15 metara (najveće na Arktiku). Prosečna dubina varira između 100 i 300 metara. Njegove vode i led su preko Robesonovog moreuza povezani sa Naresovim prolazom na jugu (moreuzom Baffinovog zaliva). 

Ime je dobilo po američkom ratnom sekretaru i advokatu Robertu Lincolnu koji je finansirao polarnu ekspediciju predvođenu Adolphusom Greelyjem 1881/84. Jedino naseljeno mesto na njegovim obalama je polarna istraživačka stanica Alert u Nunavutu. 

Lincolnovo more je trenutno predmet graničnog spora između Kanade i Danske (odnosno Grenlanda). Sporna je dužina morske granice od oko 200 km oko malenog ostrvca Hans na koji obe države polažu pravo.

Spoljašnje veze 

 "Limits of Oceans and Seas, 3rd edition".  International Hydrographic Organization. 1953.
 "Canada, Denmark start talks to resolve border dispute".  Edmonton Journal. 2010.

Mora u Sjevernoj Americi
Mora Arktičkog oceana‎